kardosdrur/scandi-wiki huggingface dataset:
Etihad Airways

Etihad Airways er det nationale flyselskab fra Forenede Arabiske Emirater. Selskabet er ejet af staten og har hub og hovedkontor på Abu Dhabi International Airport ved hovedstaden Abu Dhabi. Etihad Airways etableredes i 2003.

Selskabet fløj i januar 2012 passager- og fragtflyvninger til 81 destinationer i 52 lande fra Abu Dhabi. Flyflåden bestod af 61 fly med en gennemsnitsalder på 4,4 år. Heraf var der blandt andet 24 eksemplarer af Airbus A330 og 11 Airbus A340. De største fly i flåden var otte eksemplarer af Boeing 777-300ER med plads til 412 passagerer. Etihad Airways har bestilt ti eksemplarer af Airbus A380. I 2008 bestilte Etihad 25 Airbus A350-1000 men trak efterfølgende 13 af ordrerne tilbage, da Airbus offentliggjorde, at flyene først kunne leveres i 2017 og ikke som oprindeligt forudsat i 2014.

Referencer

Eksterne henvisninger 

 Etihad Airways officielle hjemmeside  

Flyselskaber fra Forenede Arabiske Emirater
Etableret i 2003
Abu Dhabi
Statsejede virksomheder
Caspar Christopher Bartholin

Caspar Christopher Bartholin, senere Bartholin-Eichel (født 11. november 1700, død 26. januar 1765 i København) var konstitueret justitiarius i Højesteret. Han var søn af Christopher Bartholin, far til godsejer Johan Bartholin-Eichel og til overretsassessor Thomas Bartholin-Eichel.

Bartholin blev 1720 sekretær i det Danske Kancelli, 1727 tillige sekretær i Kommissionen for "de fattiges Væsen", 1734 desuden assessor i Højesteret, 1735 virkelig justitsråd, 1747 titulær og 1752 virkelig etatsråd, 1760 konferensråd og konstitueredes efter gehejmeråd Hans Frederik von Levetzaus død som justitiarius i Højesteret og blev tillagt løn som sådan, indtil kongen "maatte finde for godt nogen virkelig Justitiarium at beskikke", hvilket først skete ved Mogens Rosenkrantz' udnævnelse kort efter Bartholins død. Han beholdt lige til det sidste sin stilling og gage som sekretær i det Danske Kancelli, i hvis kollegium han i de sidste 30 år af sin levetid havde sæde. Indtil 1745 ejede han herregården Kås.

Han blev 26. maj 1735 gift med Else Worm, en datter af biskop Christen Worm; efter hendes død 19. maj 1740 ægtede han 20. maj 1744 Elisabeth Hedevig Eichel til Aastrup (1729 – 24. april 1755), en datter af etatsråd, borgmester i København Just Valentin Eichel (ca. 1690-1743). Han var blevet udpeget til formynder for hende og endte med at gifte sig med hende, hvorved han blev ejer af stamhuset Aastrup, som siden overtogs af sønnen Johan. Af samme grund kaldtes han i sine sidste år undertiden Bartholin-Eichel. Bartholin er begravet i Soderup Kirke.

Kilder 
 

Højesteretspræsidenter fra Danmark
Godsejere fra Danmark
Danskere i 1700-tallet
Caspar Christopher
Konferensråder fra Danmark
Air Algérie

Air Algérie er det nationale flyselskab fra Algeriet. Selskabet er ejet af det statsejede Sonatrach, og har hub og hovedkontor på Houari Boumediene Airport ved hovedstaden Algier. Air Algérie blev etableret i 1947.

Selskabet fløj i januar 2012 passager- og fragtflyvninger til 41 destinationer i 28 lande. Flyflåden bestod af 42 fly med en gennemsnitsalder på 8.2 år. Heraf var der blandt andet 22 eksemplarer af Boeing 737 og tolv ATR 72. De største fly i flåden var fem eksemplarer af Airbus A330-200 med plads til 232 passagerer.

I september 2021 strammede det nationale selskab sine regler efter anholdelsen af en af dets forvaltere, der transporterede stoffer mellem Frankrig og Algeriet.

Eksterne henvisninger 

 Air Algéries officielle hjemmeside

Referencer 

Flyselskaber fra Algeriet
Etableret i 1947
Algier
Statsejede virksomheder
Hase

Hase er et tysk efternavn, der heviser til blandt andre:

 Karl August von Hase
 Karl Benedikt Hase
 Konrad Wilhelm Hase

Se også 

 Hase (muskel)
 Hase (flod)
 Hase (kunstværk)
 Haase
 Haas
 Hass
Birch

Birch er et efternavn, der henviser til blandt andre:

 Andreas Birch (1758-1829) – den første biskop over Lolland-Falsters Stift og senere Aarhus Stift
 Andreas Birch (mineralog) (1716-1763) – dansk mineralog
 Anne Birch, née Birch Jørgensen (1945-1985) – dansk skuespillerinde
 August Birch (1862-1926) – politiker (Venstre), medlem af Folketinget og Landstinget
 Carl Christian Laurentius Birch (1753-1808) – en dansk præst
 Christian Birch (1760-1829) – dansk embedsmand
 David Seidelin Birch (1780-1854) – dansk præst
 Diane Birch (født 1983) – amerikansk singer-songwriter.
 F.C.C. Birch (1812-1889) – dansk skolemand og pædagog (Frederik Christian Carl Birch)
 Frederik Sneedorff Birch (1805-1869) – dansk forfatter og folkemindesamler
 Halvor Birch (1885-1962) – dansk gymnast medlem af Handelsstandens Gymnastikforening i København
 Hans Jørgen Birch (1750-1795) – dansk præst
 Henrik Birch (født 1956) – dansk skuespiller. Gift med scenograf Louise Beck
 Martin Birch (født 1948) – britisk musikproducer
 Niels Birch
 Paul Hansen Birch (1788-1863) – norsk officer
  (1813-1885) – engelsk sprogforsker og arkæolog
  (1705-1766) – engelsk biograf og historiker
 Ulrik (Johan Carl) Birch (1883-1913) – dansk flyvepioner
 Vilhelm Birch
 Vilhelm Ludvig Birch (1817-1871) – dansk guvernør over Dansk Vestindien og bror til rektor Frederik Christian Carl Birch

Se også 
 Lauritz Vilhelm Birck (1871-1933) – dansk socialøkonom

Danske efternavne
Norske efternavne
Germanske efternavne
Britiske efternavne
Paul Hansen Birch

Paul Hansen Birch (20. juli 1788 i Faaberg – 25. april 1863 i Trondhjem) var en norsk officer.

Paul Hansen Birch var søn af handelsmand Johan Gotfred Hartmann Reichenwald og Marie Elisabeth f. Birch, en københavnsk grossererdatter, men blev som lille dreng adopteret af sin morbroder, senere generalkrigskommissær i Norge, Hans Jørgen Birch (17. januar 1751 - 1811), der fuldstændig tog sig af hans opdragelse og fik ham, kort før han fyldte sit 12. år, optaget i kadetkorpset i Christiania. Han gjorde sig her særlig bemærket ved sin flid, sine fortrinlige evner og sin elskværdige, åbne og ærlige karakter, der vandt ham alles hjerter, og som bevirkede, at korpset nødig gav slip på ham, men ønskede at beholde ham som skoleofficer. 

Først 1806 kom Birch, der i 1804 var udnævnt til fændrik og ansat ved søndenfjeldske infanteriregiment, 1805 til sekondløjtnant, til tjeneste ved regimentet, med hvilket han deltog i krigen 1808, blandt andet i træfningerne ved Præstebakke og Berby. Også under disse alvorligere forhold tildrog Birch, samme år avanceret til premierløjtnant, sig fortjent opmærksomhed, hædredes 1809 for udvist tapperhed med ridderkorset og blev optaget som adjoint i generaladjudantstaben og ansat som adjudant hos den kommanderende general søndenfjelds, prins Christian August. Han blev derpå på ny ansat som skoleofficer ved kadetkorpset og forblev her indtil udgangen af 1811, da han beordredes til tjeneste ved den topografiske opmåling. I 1814 blev han kaptajn og divisionsadjudant og deltog som sådan i dette års felttog i general Hegermanns stab. 

Ved Norges afståelse 1814 mistede den danske hær i Birch en af sine mest lovende yngre officerer, men for Birch selv skuffedes de forhåbninger, hans så smukt begyndte løbebane berettigede ham til at nære, ikke under den nye ordning. Han avancerede til general, beklædtes med en mængde tillidshverv og var en af staten og medborgere lige hædret personlighed, da han med udgangen af året 1859 trak sig tilbage fra offentlig virksomhed i Norge.

Kilder 

 

Generaler fra Norge
Officerer fra Danmark
Riddere af Dannebrog
Michaela Johansson

Michaela Johansson (født 6. marts 1988 i Stokholm, Sverige) er en kvindelig tidligere professionel tennisspiller fra Sverige.

Michaela Johansson højeste rangering på WTA single rangliste var som nummer 305, hvilket hun opnåede 24. marts 2008. I double er den bedste placering nummer 400, hvilket blev opnået 24. marts 2008.

Eksterne henvisninger 

Tennisspillere fra Sverige
Personer fra Stockholm
Hanna Nooni

Hanna Nooni (født 9. marts 1984) er en kvindelig tidligere professionel tennisspiller fra Sverige.

Hanna Nooni højeste rangering på WTA single rangliste var som nummer 152, hvilket hun opnåede 18. juli 2005. I double er den bedste placering nummer 146, hvilket blev opnået 13. juli 2009.

Eksterne henvisninger 

Tennisspillere fra Sverige
Vilhelm Ludvig Birch

Vilhelm Ludvig Birch (25. august 1817 i Slagelse – 26. februar 1871 på St. Thomas) var en dansk guvernør over Dansk Vestindien og bror til rektor Frederik Christian Carl Birch.

Birch blev 1835 student fra sin fødeby, 1841 juridisk kandidat, var derefter en kort tid volontær i det danske kancelli, indtil han 1844 fik tilladelse til at procedere på prøve ved den vestindiske landsoverret, blev 1845 garnisonsauditør og Advocatus regius på St. Thomas, 1847 tillige overretsprokurator i Vestindien, 1851 guvernementssekretær sammesteds, 1860 konstitueret guvernør, 1861 fast ansat som sådan, 1866 kommandør af Dannebrogs 1. Grad. Både som guvernementssekretær og senere som guvernør lagde han en høj grad af energi og dygtighed for dagen, og han havde en betydelig andel i tilblivelsen af kolonialloven af 1863 og senere i dens gennemførelse.

Kilder 

  

Auditører fra Danmark
Dansk Vestindiens guvernører
Kommandører af 1. grad af Dannebrog
Danskere i 1800-tallet
Personer fra Slagelse
Johanna Larsson

Johanna Larsson (født 17. august 1988 i Boden, Sverige) er en kvindelig professionel tennisspiller fra Sverige.

Johanna Larsson højeste rangering på WTA single rangliste var som nummer 46, hvilket hun opnåede 11. juli 2011. I double er den bedste placering nummer 146, hvilket blev opnået 22. august 2011.

Eksterne henvisninger 

Tennisspillere fra Sverige
Personer fra Boden
Rasmus Jensen

Rasmus Jensen henviser til flere personer, blandt andre:
 
 Rasmus Jensen (præst) (død 1620) - dansk præst
 Rasmus Jensen (arkitekt) (1863–1924) – dansk arkitekt og embedsmand
 Rasmus Jensen (håndboldspiller) (født 1989) – dansk håndboldspiller
Eva Birnerová

Eva Birnerová (født 14. august 1984 i Duchcov, Tjekkoslovakiet) er en kvindelig professionel tennisspiller fra Tjekkiet.

Eva Birnerová højeste rangering på WTA single rangliste var som nummer 59, hvilket hun opnåede 29. januar 2007. I double er den bedste placering nummer 59, hvilket blev opnået 9. oktober 2006.

Eksterne henvisninger 

Tennisspillere fra Tjekkiet
Personer fra Duchcov
Andrea Hlaváčková

Andrea Sestini Hlaváčková (født 10. august 1986 i Plzeň, Tjekkoslovakiet) er en kvindelig professionel tennisspiller fra Tjekkiet.

Andrea Hlaváčková højeste rangering på WTA single rangliste var som nummer 87, hvilket hun opnåede 31. januar 2011. I double er den bedste placering nummer 14, hvilket blev opnået 12. september 2011.

Eksterne henvisninger 
 

Tennisspillere fra Tjekkiet
Personer fra Plzeň
Tennisspillere ved sommer-OL 2012
Tennisspillere ved sommer-OL 2016
Olympiske medaljevindere i tennis
Olympiske sølvmedaljevindere fra Tjekkiet
Medaljevindere ved sommer-OL 2012
Christian Beverlin Studsgaard

Christian Beverlin Studsgaard (født 12. juni 1727 i København, død 15. november 1806 i Aalborg) var en dansk biskop.

Studsgaard blev student fra Aalborg 1745 og tog 3 år efter attestats.  I 1751 blev han dekan på Kommunitetet, og samme år kom han ind på Elers’ Kollegium, hvor han var alumn i henved 4 år. Derefter rejste han udenlands og studerede i Jena og Halle. På hjemrejsen blev han 1757 magister i Rostock og det følgende år biskop Harboes vikar til at holde forelæsninger ved universitetet; tillige var han medarbejder i Lorcks litterære tidsskrift Fortgesetzte Nachrichten von dem Zustande der Wissenschaften und Künste in den dänischen Reichen und Ländern. 

I 1759 kaldedes han til præst og lektor i teologi på Herlufsholm, hvormed han fra 1766 forenede embedet som herredsprovst. Ved grev Thotts protektion blev han 1769 udnævnt til teologisk professor i København, men viste snart, at han ikke var denne post voksen. Sygdom og nervesvækkelse, måske fremkaldt ved overanstrængelse i studering, trådte til, og han måtte søge forandret virksomhed. I 1773 blev han stiftsprovst i Aalborg og 1777 adjungeret den gamle biskop Brorson sammesteds. 

Da denne døde året efter, blev han hans efterfølger i bispeembedet. Ved universitetsjubilæet 1779 blev der tildelt ham den teologiske doktorgrad for en indsendt afhandling. Han entledigedes 1806 formedelst alder og svagelighed og døde fire måneder efter. I 1759 havde han ægtet Charlotte Hoe (død 1797), en lollandsk præstedatter. En søn, Frederik Carl Studsgaard (1765-1829), blev stiftsprovst i Aarhus; han var gift med K.L. Rahbeks søster og farfader til lægen Carl Ludvig Studsgaard.

Kilder

Fodnoter 

Biskopper over Aalborg Stift
Professorer fra Københavns Universitet
Danskere i 1700-tallet
Danskere i 1800-tallet
Personer fra København
Artikler fra 1. udgave af Dansk biografisk leksikon
Studsgaard

Studsgaard er et dansk efternavn, der henviser til blandt andre:

 Carl Ludvig Studsgaard
 Christian Beverlin Studsgaard
 Kristian Studsgaard

Se også 

 Studsgård
Janette Husárová

Janette Husárová (født 4. juni 1974 i Bratislava, Tjekkoslovakiet) er en kvindelig professionel tennisspiller fra Slovakiet.

Janette Husárová højeste rangering på WTA single rangliste var som nummer 31, hvilket hun opnåede 13. januar 2003. I double er den bedste placering nummer 3, hvilket blev opnået 21. april 2003.

Eksterne henvisninger 

Tennisspillere fra Slovakiet
Personer fra Bratislava
Carl Ludvig Studsgaard

Carl Ludvig Studsgaard (19. december 1830 i København – 15. februar 1899 sammesteds) var en dansk kirurg, sønnesøns søn af biskop Christian Beverlin Studsgaard.

Studsgaard tog lægeeksamen 1855, blev dr.med. 1863 (Om Osteomyelitis diffusa), fungerede under krigen 1864 som overlæge på lazaretter og blev 1875 overlæge på den nyoprettede 5. afdeling af Kommunehospitalet. Han overtog 1. afdeling 1884. Studsgaard, der fra 1885 var medlem af Sundhedskollegiet, var en dygtig og dristig operatør. 

Han er begravet på Assistens Kirkegård.

Kilder

Eksterne henvisninger 
 

Kirurger fra Danmark
Personer i den 2. Slesvigske Krig fra Danmark
Danskere i 1800-tallet
Personer fra København
Kommandører af 1. grad af Dannebrog
Personer i Dansk Biografisk Leksikon
Salmonsens
Studenter fra Københavns Åbne Gymnasium
Rasmus Jansen

Rasmus Jansen (født 30. november 1746 i Horsens, død 26. juni 1827 i Aalborg) var en dansk biskop. 

Jansens oven angivne fødselsdag er den han selv opgiver, ifølge kirkebogen skal han være døbt 25. november. Han blev dimitteret fra son fødebys latinskole 1766. Den astronomiske professor Christian Horrebow gav ham smag for matematiske studier, og 1770 blev han alumnus på Borchs Kollegium og 2. observator ved det astronomiske observatorium. Herved vandt han, der havde været en meget fattig student, et anstændigt udkomme; men han beklagede siden at have tabt alt for megen tid for sit egentlige studium, teologien. 

Efter at være vendt tilbage til dette tog han 1774 teologisk embedseksamen og ansattes året efter som kapellan i Holstebro og Måbjerg. Her kom han i "en meget vanskelig forbindelse", formodentlig med sognepræsten C.H. Holm, hvilket foranledigede hans forflyttelse til sognepræsteembedet for Flade, Fladstrand og Gærum menigheder 1779. Her fra befordredes han atter til Nykøbing, Lødderup og Elsø på Mors 1782, i hvilket embede han kort efter blev provst i Sønderherred. 

Da stiftsprovstiet i Aarhus 1793 blev ledigt, opfordrede kancelliets præsident ham til at søge det. Begge de biskopper, i hvis stifter han havde været ansat, Tetens og Studsgaard, gave ham de bedste anbefalinger, de roser hans duelighed og veltalenhed; den sidste kalder ham et lysende eksempel i stiftet, særdeles skikket til at blive præst i en større købstad. Under påberåbelse heraf, så vel som fordi han havde så stor en familie (10 børn), indstillede kancelliet ham til embedet, som han også fik. Da Studsgaard 1806 tog sin afsked fra bispeembedet i Aalborg, blev han hans eftermand. I 1817 fik han Dannebrogsordenens kommandørkors. 

Der faldt forskellige domme over ham efter hans død; mange beskyldte ham for hykleri og nepotisme. Jørgen Thisted, der som kapellan ved Budolphi Kirke i Aalborg havde lært ham nøje at kende, roser ham derimod meget for den kærlighed, hvormed han antog sig unge præster – aldrig, siger han, gik nogen præst rådvild fra ham – og for den nidkærhed, hvormed han holdt over lærens renhed. Han havde den vane selv i store selskaber at sige højt, hvad han tænkte; men derved lagde han kun for dagen, hvor rent hans hjerte var. Han pådrog bispestolen en betydelig gæld, så at regeringen for at få den af betalt lod embedet efter hans død stå ubesat i henved 6 år, medens stiftsprovsten som vikar besørgede forretningerne. 

Han er begravet på Hospitalskirkegården i Aalborg.

Kilder

Eksterne henvisninger 
 

Biskopper over Aalborg Stift
Danskere i 1700-tallet
Danskere i 1800-tallet
Personer fra Horsens
Kommandører af 1. grad af Dannebrog
Johan Bartholin-Eichel (1748-1799)

Johan Bartholin-Eichel (12. november 1748 i København – 29. maj 1799 på Aastrup) var en dansk højesteretsdommer og godsejer, bror til Thomas Bartholin-Eichel og far til Johan Bartholin-Eichel.

Han var søn af højesteretsjustitiarius, konferensråd Caspar Christopher Bartholin og 2. hustru Elisabeth Hedevig Eichel, blev 1764 student, privat dimitteret i Roskilde, 1766 cand.jur. og samme år sekretær i Danske Kancelli, 1771 assessor i Hof- og Stadsretten, fik 1773 tilladelse til at aflægge prøve for at blive assessor i Højesteret, blev 28. juli samme år assessor i samme, 1774 justitsråd, 1779 etatsråd og 1782 afskediget fra assessorembedet. 1786 blev Bartholin-Eichel medlem af den store Landbokommission og 1755 besidder af Stamhuset Aastrup.

Bartholin-Eichel ægtede 1. gang 17. juni 1774 i Vor Frue Kirke Bolette Marie Graah (døbt 29. april 1746 i København – 28. december 1778 på Aastrup), datter af kancelliforvalter, konferensråd Andreas Graah og Petronelle Helene Hersleb. 2. gang ægtede han 23. juli 1779 Marie Elisabeth Lasson (født 24. oktober 1757 (faderen garnisonerede da i Odense, men hun ses ikke døbt der), død 6. oktober 1832 på et legatsted ved Frederiksdal), datter af major Jens Lasson og Ursula Dorothea de Seue.

Han er med sine to hustruer begravet i Soderup Kirke.

Kilder 
Danske Jurister 1736-1936.

Eksterne henvisninger 
 

Johan 1
Godsejere fra Danmark
Højesteretsdommere fra Danmark
Personer fra København
Danskere i 1700-tallet
Dommere i Hof- og Stadsretten
Etatsråder fra Danmark
Thomas Bartholin-Eichel

Thomas Bartholin-Eichel (født 17. april 1755 i København, død 12. januar 1829 sammesteds) var en dansk overretsassessor, bror til Johan Bartholin-Eichel.

Han var søn af højesteretsjustitiarius, konferensråd Caspar Christopher Bartholin og 2. hustru Elisabeth Hedevig Eichel, blev 1773 student (privat dimitteret), 1779 juridisk kandidat, 1781 byfoged, postmester, vejer og måler i Nykøbing Sjælland, birkedommer i Dragsholms Birk samt vicelandsdommer i Sjælland, 1783 justitsråd, 1792 borgmester samt by- og rådstuskriver i Kalundborg, tog 1801 sin afsked og blev ved oprettelsen af Landsoverretten i Viborg 1805 første assessor i denne, hvorfra han dog 1806 afskedigedes. Han var nogen tid kaptajn ved landeværnet og levede til sin død 12. januar 1829 som translatør i København. Bartholin udgav forskellige praktiske juridiske håndbøger og et juridisk tidsskrift, Nørre-Jyllands Themis (1805-06); i sine senere år udarbejdede han en fortegnelse over de i en længere årrække i Adresseavisen bekendtgjorte dødsanmeldelser (1825). 20. april 1781 havde han ægtet Catharine Margarethe Helt (1762 – 30. september 1824).

Kilder 
 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Landsdommere fra Danmark
Ikke-folkevalgte borgmestre fra Danmark (før 1919)
Postfolk fra Danmark
Danskere i 1700-tallet
Danskere i 1800-tallet
Personer fra København
Thomas 4
Borgmestre i Kalundborg
Byfogeder fra Danmark
Justitsråder fra Danmark
Victorian Football Association 1883

Victorian Football Association 1883 var den syvende sæson i australsk fodbold-ligaen Victorian Football Association, og ligaen havde deltagelse af seks hold.

Ved sæsonens afslutning publicerede ligaen en liste over sæsonens fire bedste hold:
 Geelong Football Club
 South Melbourne Football Club
 Carlton Football Club 
 Melbourne Football Club

Geelong Football Club vandt mesterskabet for femte gang – de fire første gange var i 1878, 1879, 1880 og 1882.

Kilder / eksterne henvisninger 
 VICTORIAN FOOTBALL ASSOCIATION – PREMIERSHIP PLACINGS 1877 TO 1930  

Sport i 1883
Sæsoner i VFA/VFL
Victorian Football Association 1884

Victorian Football Association 1884 var den ottende sæson i australsk fodbold-ligaen Victorian Football Association, og ligaen havde deltagelse af otte hold.

Ved sæsonens afslutning publicerede ligaen en liste over sæsonens fire bedste hold:
 Geelong Football Club
 Essendon Football Club 
 Hotham Football Club
 South Melbourne Football Club

Geelong Football Club vandt mesterskabet for sjette gang – de fem første gange var i 1878, 1879, 1880, 1882 og 1883.

Kilder / eksterne henvisninger 
 VICTORIAN FOOTBALL ASSOCIATION – PREMIERSHIP PLACINGS 1877 TO 1930  

Sport i 1884
Sæsoner i VFA/VFL
Johann Friedrich von und zu Mansbach

Johann Friedrich baron von und zu Mansbach (26. oktober 1744 på Mansbach – 15. marts 1803 på Frederiksten) var en dansk officer, far til Carl von und zu Mansbach.

Han var herre til det adelige gods Mansbach i kredsen Hersfeld i Kurhessen, hvor han blev født 26. oktober 1744. Hans forældre var hessisk ritmester Friedrich Wilhelm von und zu Mansbach, af gammel tysk adel, og Sophia f. Bernstein. J.F. von und zu Mansbach var, før han kom til Norden, officer i Hessen-Kassel, blev dansk oberstløjtnant med anciennitet fra 5. november 1772 og ansattes ved Dronningens Livregiment til fods, blev 1774 kammerherre, naturaliseredes 1776 som dansk friherrelig adelsmand, blev 1783 oberst (med anciennitet fra 1779) og chef for 2. vesterlenske nationale infanteriregiment, 1785 chef for 2. smålenske nationale infanteriregiment, 1787 chef for søndenfjeldske gevorbne infanteriregiment og inspektør over infanteriet søndenfjelds, 1788 generalmajor og førte samme år en feltbrigade under indfaldet i Sverige. Under våbenstilstanden samme høst fik Mansbach kommandoen i Dalsland og den ifølge konventionen besatte del af Værmland. 1790 blev han kommanderende general søndenfjelds i Norge, samme år kommandant på Frederiksten, 1791 Ridder af Dannebrog og 1802 generalløjtnant (med anciennitet fra 1789).

Under rustningerne mod England 1801 kommanderede han den troppestyrke, der skulle dække kysterne af Jarlsbergs og Laurvigs grevskaber. Han stod i tjenesten som regimentschef, kommandant og kommanderende general, til han 15. marts 1803 døde på Frederiksten. Han er begravet i Halden, hvor gravmælet er udført af Charles Stanley.

Han var gift med Isabella f. Oldenburg (1769-1855), datter af generalmajor Adam Christopher Oldenburg og dennes 1. hustru, Maria f. Schøller.

Kilder 
 C.O. Munthe, "Johann Friedrich von und zu Mansbach", i: C.F. Bricka (red.), Dansk Biografisk Lexikon, København: Gyldendal 1887-1905.
 Bernt Moe, Tidsskrift for den norske Personalhistorie.
 Carl Johan Anker, Biografiske data om 330 norske, norskfødte eller for nogen tid i den norske armé ansatte generalspersoner, 1628-1885, 1885.

Personer i Dansk Biografisk Leksikon
Generalløjtnanter fra Danmark
Friherrer fra Tyskland
Baroner fra Danmark
Riddere af Dannebrog (1671-1808)
Danskere i 1700-tallet
Danskere i 1800-tallet
Personer i Tyttebærkrigen fra Danmark-Norge
Kammerherrer fra Danmark